O nouă săptămână, alte schimbări în board-ul Romgaz: Doi membri au renunțat la mandat, intră alți doi astăzi, 17:12 Autor: Ștefan Stan Romgaz a anunțat astăzi o serie de schimbări în structura companiei, după ce Bogdan-Nicolae Stan și Gabriel Gheorghe Gheorghe au plecat din funcțiile de administratori, și au intrat în locul lor Volintiru Adrian Constantin și Anghel Daniel Florin.  ”Pe posturile ramase vacante, ca urmare a renuntarii la mandatul de administrator a domnilor Gheorghe Gabriel Gheorghe, incepand cu data de 19.10.2017, si Stan Bogdan-Nicolae, incepand cu data de 7.11.2017, Consiliul de Administratie a numit administratori provizorii pe Volintiru Adrian Constantin si Anghel Daniel Florin, până la întrunirea următoarei ședințe a Adunarii Generale Ordinare a Acționarilor.  De asemenea, Consiliul de Administratie S.N.G.N. Romgaz S.A a numit pe Domnul Cermonea Ioan Daniel, în functia de Presedinte al Comitetului de Nominalizare si Remunerare.